เรียนสอบถามคุณค่ะ คือ ที่ผิวหนูลงมาจากสะดือประมาณหนึ่งคืบ อยู่ช่วงพื้นผิวของอวัยวะเพศที่มีขนขึ้น มีลักษณะ ผิวแข็งนูน แดง เหมือนเนื้อปูดขึ้นมา ใหญ่ประมาณหัวนิ้วโป้ง รูปลักษณ์คล้าย ๆ คีรอยด์เลยค่ะ อาการ ไม่มีความเจ็บใด ๆ แต่คันมาก ๆ ค่ะ ขึ้นมาแบบไม่รู้สาเหตุ และเป็นมานานมาก ๆ แล้ว ซึ่งตอนนั้นมารู้ตัวอีกทีคือมันใหญ่แล้วค่ะ ตอนแรกคิดว่ามันจะยุบ แต่ไม่เลย ... แต่ช่วง 3-4 วันผ่านมานี้ มันอักเสบตรงเนื้อก้อนนี้ ลักษณะเหมือนจะเป็นสิวไม่มีหัวขึ้นและเจ็บมาก ๆ ค่ะ # อยากทราบว่าลักษณะของผิวแข็งนูนที่ขึ้นมานี้ เป็นอะไรคะ (ตอนนี้ทานยาแก้อักเสบและยาฆ่าเชื้ออยู่ค่ะ)
สวัสดีค่ะ การมีผิวแข็งนูน แดง เหมือนเนื้อปูดขึ้นมา ลักษณะคล้ายสิวตรงบริเวณขนอวัยวะเพศ อาจจะเกิดจาก การมีรูขุมขนอักเสบ อาจสัมพันธ์กับความอับชื้น หรือการโกนขนอวัยวะเพศ สาเหตุอื่นๆเช่น การติดเชื้อแบคทีเรียหรือเชื้อราที่รูขุมขน การมีผื่นผิวหนังอักเสบจากภูมิแพ้หรือการแพ้สัมผัสสารที่แพ้ ผดร้อน ตุ่มถูกแมลงกัด เป็นต้นโดยเบื้องต้นควรใช้น้ำเปล่าสะอาดล้างเบาๆแค่ภายนอก งดการมีเพศสัมพันธ์หรือการเสียดสีบริเวณดังกล่าวไปก่อน ควรงดการโกนขนไปด้วย ใส่เสื้อผ้าที่ระบายอากาศได้ดีไม่อับชื้นควรไปพบแพทย์เพื่อตรวจเพิ่มเติม หากตุ่มมีหลายตำแหน่ง มีขนาดใหญ่ เจ็บ ปวด บวมมาก มีไข้ หรือมีสารคัดหลั่งเช่นเลือดหรือหนองไหลจากตุ่ม ไม่ควรซื้อยาฆ่าเชื้อมาใช้เอง เพราะอาจทำให้เกิดเชื้อดื้อยาได้ ควรรับยาภายใต้การดูแลของแพทย์หลังได้รับการตรวจแน่ชัดแล้วว่าเป็นภาวะอะไรค่ะ